Αβιλιάνα

Η Αβιλιάνα () είναι πόλη και έδρα δήμου της βορειοδυτικής Ιταλίας, στην επαρχία Τορίνο, της περιφέρειας Πιεμόντε. 

Ο δήμος έχει έκταση 23 χλμ² και πληθυσμό 12.241 κατοίκους (Σεπτέμβριος 2013)http://www.istat.it.

Ο κάτοικος της πόλης ονομάζεται Αβιλιανέζε (-α) (πληθ. Αβιλιανέζι (-ε)).tuttitalia.it

Γεωγραφία
220px|thumb|left|Μερική άποψη της Αβιλιάνα με το κάστρο αριστερά
Η Αβιλιάνα είναι κτισμένη στην κοιλάδα Σούζα, τη μεγαλύτερη της Ιταλίας, στις όχθες του Ντόρα Ριπάρια, αριστερού παραπόταμου του Πάδου. Απέχει από το Τορίνο 27 χιλιόμετρα περίπου προς τα δυτικάMichelin routes online, με κύριες οδικές συνδέσεις τον αυτοκινητόδρομο Α42 και τις εθνικές οδούς SS24 και SS25, ενώ είναι και σιδηροδρομικός σταθμός στη γραμμή Τορίνο-Μοντάνε.

Δίπλα στην πόλη υπάρχουν οι ηφαιστειακές λίμνες Γκράντε και Πίκολο - ή λίμνη του Αγίου Βαρθολομαίου - ενώ, σεισμολογικά, η Αβιλιάνα κατατάσσεται στη ζώνη 3.

Κλίμα
Η μέση θερμοκρασία του Ιουλίου είναι 22 °C, η μέση θερμοκρασία του Δεκεμβρίου είναι +1,6 °C, ενώ το ετήσιο ύψος κατακρημνισμάτων φθάνει τα 910 χιλιοστά. Η πόλη κατατάσσεται στην κλιματική ζώνη Ε.

Ιστορικά στοιχεία
Το 574 μ.Χ., ο βασιλιάς της Λομβαρδίας Κλέφος έκτισε ένα κάστρο εδώ. Σύμφωνα με ορισμένες πηγές, η μάχη μεταξύ των Φράγκων του Πιπίνου του νεώτερου και των Λομβαρδών του Αϊστούλφου διεξήχθη στην περιοχή της πόλης, το 750. Αργότερα, η Αβιλιάνα βρισκόταν υπό την εξάρτηση του Αββαείου της Νοβαλέζα και, κατόπιν, βρέθηκε στην κατοχή του Οίκου της Σαβοΐας.

Κατακτήθηκε από τον αυτοκράτορα Ερρίκο ΣΤ’ το 1187 και αργότερα από τον Θωμά Α’ της Σαβοΐας. Το 1536, κατά τη διάρκεια των ιταλικών πολέμων, στην πόλη εισέβαλαν τα γαλλικά στρατεύματα. Γαλλικές επιθέσεις επαναλήφθηκαν το 1630 και το 1690 και στην τελευταία καταστράφηκε το κάστρο της.

Πληθυσμιακά στοιχεία
220px|thumb|left|Η Λάγκο Γκράντε στην Αβιλιάνα
Η εξέλιξη πληθυσμού της Αβιλιάνα έχει ως εξής: 

 5.287 (1951)
 6.759 (1961)
 8.846 (1971)
 9.180 (1981)
 10.032 (1991)
 11.070 (2001)
 12.129 (2011).ISTAT

Οικονομία
Εργοστάσια χαλυβουργίας και πλαστικών υλώνΠάπυρος Λαρούς. Αξιοσημείωτο είναι ότι ο Άλφρεντ Νόμπελ είχε κατασκευάσει το 1872 ένα από τα εργοστάσια παραγωγής δυναμίτιδας στην πόλη, το οποίο λειτούργησε με αυτή την ιδιότητα μέχρι τη δεκαετία του '60. 

Αξιοθέατα
Τα ερείπια του κάστρου, που καταστράφηκε τον 17ο αιώνα από τους Γάλλους. 
Η Εκκλησία του Αγ. Ιωάννη, με πολλά έργα του Φερράρι.
Η Εκκλησία του Αγίου Πέτρου, ρωμανικού ρυθμού, κατασκευής του 9ου-11ου αιώνα.
220px|thumb|left|Το Δημαρχείο της Αβιλιάνα
Το Αββαείο του Αγ. Μιχαήλ, μεγάλο μοναστικό συγκρότημα κοντά στην πόλη
Το Φυσικό Πάρκο των Λιμνών της Αβιλιάνα.

Γαστρονομία
Ανάμεσα στα κύρια προϊόντα της πόλης μπορεί κανείς να αναφέρει την πέστροφα της λίμνης του Αγίου Βαρθολομαίου και το μέλι του βουνού. Στην Αβιλιάνα φιλοξενήθηκε στις 15 και 16 Σεπτεμβρίου 2007, το πρώτο Φεστιβάλ Μελιού στην πόλη.

Αδελφοποιημένες πόλεις
 Τρεσέρβ, Γαλλία

Παραπομπές

Πηγές
Πάπυρος Λαρούς, εκδ. 1963 
tuttitalia.it
https://web.archive.org/web/20130927084456/http://www.arlef.it/it/documenti/#/toponomastica
Michele Ruggiero, Storia della valle di Susa, Alzani Editore, Pinerolo (TO), 1998, ISBN 88-8170-040-9, p. 18
ISTAT

 Εξωτερικοί σύνδεσμοι 
http://www.parks.it/parco.laghi.avigliana/index.php

Κατηγορία:Δήμοι της Μητροπολιτικής Πόλεως του Τορίνο